|  |  |  |
| --- | --- | --- |
|  |  | Logo brev |

**Saksframlegg**

|  |  |
| --- | --- |
| **Arkivnr.** **L12** | **Saksnr.** **2016/3862-****68** |
| Utvalg | Utvalgssak | Møtedato |
| Utvalg for næring, plan og miljø | 119/18 | 10.09.2018 |
| Kommunestyret | 56/18 | 20.09.2018 |

Saksbehandler: Siri Solem

# 5027\_2016013\_Rp\_Furukollen og Olaplassen\_2gangsbehandling\_merknader\_SLUTTVEDTAK

|  |
| --- |
| Dokumenter i saken: |
| 1 | I | Anmodning om oppstartsmøte for reguleringsplan - Furukollen steinbrudd | Multiconsult AS |
| 2 | I | Reguleringsplan for Furukollen - anmodning om oppstartsmøte | Multiconsult |
| 3 | U | Revidert oppstartsmøte | Multiconsult |
| 4 | I | Reguleringsplan for Furukollen - Oversending av forslag til planprogram til høring og offentlig ettersyn og varsel om oppstart av planarbeid | Multiconsult AS |
| 5 | I | Uttalelse til planprogram og varsel om oppstart av reguleringsplan med planprogram - steinbrudd og skytebane i Furukollen - Støren - Midtre Gauldal kommune | Fylkesmannen i Sør-Trøndelag |
| 6 | I | Vedr oppstart og planprogram for Reguleringsplan for Furukollen steinbrudd, 45/1 i Midtre Gauldal kommune | Sør-Trøndelag fylkeskommune |
| 7 | I | Svar på varsel om oppstart - Reguleringsplan - Furukollen, Støren | Statens vegvesen - Region midt |
| 8 | I | Reguleringsplan for Furukollen - Oversending av forslag til planprogram for saksbehandling | Multiconsult AS |
| 9 | I | Oppdatert planprogram for Furukollen | Multiconsult AS |
| 10 | S | 16482016013 \_Fastsetting av planprogram\_Furukollen |  |
| 11 | X | Særutskrift 16482016013 \_Fastsetting av planprogram\_Furukollen |  |
| 12 | I | Detaljreguleringsplan for Furukollen - revidert dokument iht. vedtak i NPM-utvalget | Multiconsult AS |
| 13 | I | Reguleringsplan for Furukollen og Olaplassen, Midtre Gauldal kommune - varsel om utvidelse av planområdet | Multiconsult AS |
| 14 | I | Uttalelse - varsel om utvidelse av planområdet - reguleringsplan for Furukollen og Olaplassen | Fylkesmannen i Sør-Trøndelag |
| 15 | I | Reguleringsplan for Furukollen og Olaplassen - oversending av privat planforslag | Multiconsult AS |
| 16 | I | Reguleringsplan for Furukollen og Olaplassen - oversendelse av uttalelser | Multiconsult AS |
| 17 | S | 16482016013\_Rp\_Furukollen og Olaplassen\_1gangsbehandling\_Høring |  |
| 18 | I | Reguleringsplan for Furukollen og Olaplassen - oversending av reviderte plandokumenter | Multiconsult AS |
| 19 | X | Særutskrift 16482016013\_Rp\_Furukollen og Olaplassen\_1gangsbehandling\_Høring |  |
| 20 | X | Annonse | Kristine Bye |
| 21 | X | Oversendelse av arealplan ifm offentlig ettersyn i henhold til PBL. §5-2 | Kristine Bye |
| 22 | U | Høringsbrev - 16482016013 Detaljregulering for Furukollen og Olaplassen | Bent Bordal m.fl. |
| 23 | U | Høringsbrev - 16482016013 Detaljregulering for Furukollen og Olaplassen | FYLKESMANNEN I SØR-TRØNDELAG m.fl. |
| 24 | U | Høringsbrev - 16482016013 Detaljregulering for Furukollen og Olaplassen | Singsås/Støren bondelag m.fl. |
| 25 | N | Høringsbrev - 16482016013 Detaljregulering for Furukollen og Olaplassen | Stein Roar Strand m.fl. |
| 26 | I | Kontrollrapporter - arealplan ifm offentlig ettersyn i henhold til PBL. §5-2-Furukollen og Olaplassen | Kartverket |
| 27 | I | Merknader i sak nr 164/17 - Masseuttak ved Kvasshyllan og Olaplassen | Lena Sætermo |
| 28 | I | Høringsbrev - Detaljregulering for Furukollen og Olaplassen | Opplysningsvesenets Fond |
| 29 | I | Høring - ber om forlenget svarfrist - detaljregulering for Furukollen og Olaplassen | Sør-Trøndelag fylkeskommune |
| 30 | I | Vedr. 17-00231-4 - Uttalelse til høring - Detaljregulering for Furukollen og Olaplassen i Midtre Gauldal kommune | Direktoratet for mineralforvaltning |
| 31 | I | Merknader - Detaljregulering for Furukollen og Olaplassen - Kjell Ove Mælen | Kjell Ove Mælen |
| 32 | I | Reguleringsplan for Furukollen og Olaplassen, Midtre Gauldal kommune - Deres ref: 2016/3862-23 | Trøndelag Fylkeskommune |
| 33 | I | Sametingets uttalelse - Høringsbrev - Detaljregulering for Furukollen og Olaplassen, Midtre Gauldal kommune | Samediggi/Sametinget |
| 34 | U | Epostutveksling samt forlenget høringsfrist | Trøndelag fylkeskommune v/Tor Forbord |
| 35 | U | Forlenget tidsfrist | Fylkesmannen i Trøndelag v/Tor Sæther |
| 36 | I | Høringssvar på vegne av Trøndelag fylkeskommune som vegeier - Reguleringsplan - Furukollen og Olaplassen - Midtre Gauldal kommune | Statens vegvesen - Region midt |
| 37 | I | Innspill til reguleringsplan for Furukollen og Olaplassen masseuttak - Gaula fiskeforvaltning | Gaula fiskeforvaltning |
| 38 | I | Merknader - Detaljregulering for Furukollen og Olaplassen - Morten Flåteplass | Morten Flåteplass |
| 39 | I | Uttalelse til høringsbrev - detaljregulering for Furukollen og Olaplassen | Mattilsynet |
| 40 | N | Uttalelse skogbruk og vilt - 16482016013\_Rp\_Furukollen og Olaplassen | Siri Solem |
| 41 | I | Innspill til reguleringsplanen for Furukollen og Olaplassen - Voll Elveierlag | Voll Elveierlag |
| 42 | I | Innspill til uttakene av stein og grus - Furukollen og Olaplassen - Nils Granmo | Nils Granmo |
| 43 | I | Høringssvar Furukollen og Olaplassen | NiT Midtre Gauldal |
| 44 | I | Innspill til detaljreguleringsplan for Furukollen og Olaplassen | Eilif Peder Folstad |
| 45 | N | Landbruksfaglig uttalelse til reguleringsplan for Furukollen og Olaplassen | Kristine Bye |
| 46 | I | Furukollen og Olaplassen, anmodning om befaring på Granmoen | Nils Granmo |
| 47 | I | Samordnet uttalelse til reguleringsplan for Furukollen og Olaplassen - Støren - Midtre Gauldal kommune | Fylkesmannen i Trøndelag |
| 48 | I | Detaljregulering Furukollen og Olaplassen i Midtre Gauldal kommune - PlanID 16482016013 - fylkeskommunens uttalelse | Trøndelag fylkeskommune |
| 49 | I | Endelig uttalelse fra Trøndelag fylkeskommune til detaljregulering for Furukollen og Olaplassen PlanID 16482016013 | Trøndelag fylkeskommune |
| 50 | I | NVEs uttalelse - offentlig ettersyn - Detaljregulering for Furukollen og Olaplassen - PlanID 16482016013 - Midtre Gauldal kommune | Norges vassdrags- og energidirektorat |
| 51 | U | Anmodning om dialogmøte | FYLKESMANNEN I TRØNDELAG |
| 52 | U | Anmodning om dialogmøte med Trøndelag Fylkeskommune | TRØNDELAG FYLKESKOMMUNE |
| 53 | U | Dialogmøte ang. innsigelse omdisponering av dyrka mark - oversendelse av forslag til å imøtekomme vilkår for egengodkjenning | Fylkesmannen v/Magnhild Melandsø |
| 54 | U | Vilkår for egengodkjenning - skisse for rev. plankart - buffer mot naturreservat | Fylkesmannen i Trøndelag v/Terje Domaas |
| 55 | I | Svar på skisse Furukollen - for rev. plankart - buffer mot naturreservat - innsigelse | Fylkesmannen i Trøndelag v/Terje Domaas |
| 56 | U | Re: Reguleringsplan Furukollen og Olapassen i Midtre Gauldal. | Fylkesmannen i Trøndelag V/Margrethe Halsan |
| 57 | I | Ang. innsigelse landbruk reguleringsplan Olaplassen Furukollen | Fylkesmannen i Trøndelag |
| 58 | I | Ang. Furukollen og Olaplassen, kulturminner | Trøndelag Fylkeskommune v/Tore Forbord |
| 59 | U | Reguleringsplan for Furukollen og Olaplassen - Anmodning om et statusmøte | Multiconsult |
| 60 | I | Detaljregulering for Furukollen og Olaplassen i Midtre gauldal kommune PlanID 16482016013 | Trøndelag fylkeskommune |
| 61 | I | Vedr. detaljregulering for Furukollen og Olaplassen i Midtre Gauldal kommune PlanID-16482016013 – bæreevne fv 6558 og Håggåbrua | Trøndelag fylkeskommune |
| 62 | U | Anmodning om oppfylling av vilkår før andre gangs behandling av detaljreguleringsplan for Furukollen og Olaplassen | Multiconsult v/ Sissel Enodd |
| 63 | U | Ang. vilkår for egengodkjenning til Furukollen og Olaplassen (planID\_16482016013) | Ole Magne Espås |
| 64 | I | Midtre Gauldal kommune - Om vilkår for egengodkjenning til Furukollen og Olaplassen | Bane NOR SF |
| 65 | I | Skisse for rev. plankart - buffer mot naturreservat - vilkår for egengodkjenning imøtekommet | Fylkesmannen i Trøndelag v/ Terje Domaas |
| 66 | U | Ang. vilkår for egengodkjenning til Furukollen og Olaplassen (planId\_16482016013) | Trøndelag Fylkeskommune |
| 67 | I | Svar - Ang. vilkår for egengodkjenning til Furukollen og Olaplassen (planId\_16482016013) | Trøndelag fylkeskommune |
| 68 | S | 5027\_2016013\_Rp\_Furukollen og Olaplassen\_2gangsbehandling\_merknader\_SLUTTVEDTAK |  |

|  |
| --- |
| Vedlegg |
| 1 | Planbeskrivelse og konsekvensutredning |
| 2 | ROS-analyse |
| 3 | Plankart |
| 4 | Plankart\_skisse datert 20.4.2018 |
| 5 | Planbestemmelser |
| 6 | Oppsummering av merknader |

## Ingress

## Sluttbehandling av reguleringsplan for Furukollen og Olaplassen

## Saksopplysninger

Bakgrunn for saken

Hensikten med planarbeidet er å tilrettelegge for fortsatt drift og utvidelse av Furukollen steinbrudd for produksjon av stein og pukk, og etablere et masseuttak for utvinning av grus- og steinmasser på Olaplassen. Steinbruddet og grustaket har et langt perspektiv, og vil sikre bygge- og anleggsnæringen i distriktet tilgang på byggeråstoffer i lang tid. Det søkes en samlokalisering av steinbrudd, pukkverk og grustak for å gi økonomiske, drifts- og miljømessige fordeler. Planen skal også omfatte den eksisterende skytebanen i Furukollen. Adkomsten til områdene er foreslått med avkjørsel fra fv 6568, ca 140 meter nord for avkjøringa til Engan.

Utvalg for Næring-, plan og miljø vedtok å legge Reguleringsplanen for Furukollen og Olaplassen til offentlig høring den 4.12.2018 (sak 164/17). Planen har vært utlagt til offentlig ettersyn i perioden 6.12.2018 til 19.1.2018.

Det har kommet inn 20 uttalelser til planforslaget.

Alle innkomne uttalelser er oppsummert og vurdert av Rådmannen i vedlegg; oppsummering av merknader.

Berørte regionale myndigheter er i en særstilling ved at de kan fremme vilkår for egengodkjenning til reguleringsplanen. Det vil si at de har en rett til å legge ned veto mot arealbruk/bestemmelser i planområdet som er av vesentlig regional- eller nasjonal betydning. Reguleringsplanen kan i utgangspunktet bare vedtas i sin helhet dersom kommunestyret imøtekommer vilkår for egengodkjenning. Dersom kommunestyret likevel mener at de ikke skal imøtekommes, kan kommunestyret gå til mekling/forhandling om ny og omforent løsning på innsigelsene.

Følgende vilkår for egengodkjenning av planen er kommet inn:

Fylkesmannen i Trøndelag (FM):

1. Det må ikke åpnes for masseuttak, adkomstvei eller andre tekniske inngrep som kan medføre negativ påvirkning på verdiene i Kvasshyllan naturreservat i et belte på min 30 m langs grensa til naturreservatet.
2. Avbøtende tiltak for å unngå forurensing til grunnen må tas inn i bestemmelsene.
3. Ut fra realismen i planlagt tilbakeføring, manglende behovs- og alternativvurdering og nasjonale jordvernføringer, jf. jordlova § 9 og nasjonal jordvernstrategi, fremmer fylkesmannen innsigelse til omdisponering av dyrka mark innenfor BRU1.

Trøndelag Fylkeskommune(FK):

1. Det må foretas målinger av bæreevne på FV 6558 og på Håggåbrua. Dersom målingene viser at vegen eller brua ikke vil tåle den økte belastningen, må det gjennomføres tiltak på vegnettet.
2. Det må tas inn i bestemmelsene at vegnettet skal rengjøres ved eventuell tilsmussing. Rengjøring av vegnett med sidearealer skal utføres uten at grøft eller dreneringssystem tettes.
3. Følgende tekst skal tas inn i reguleringsplanens fellesbestemmelser § 7.1 (og kart oppdateres likeså): *"Før iverksettingen av tiltak i medhold av planen skal det foretas arkeologisk utgravning av de berørte automatisk fredete kulturminner id. 178754, 178755, 178756, 178751 og 178757 som er markert som bestemmelsesområde #1, #2, #3, #4 og #5 i plankartet. Det skal tas kontakt med Trøndelag fylkeskommune i god tid før tiltaket skal gjennomføres slik at omfanget av den arkeologiske granskingen kan fastsettes."*

Bane Nor:

Av sikkerhetsmessige hensyn har Bane NOR innsigelse til planforslaget. De krever at det tas inn rekkefølgebestemmelse hvor det kreves:

1. Dokumentasjon av tilstrekkelig sikkerhet mot skred og flomskred etc. for jernbanen før igangsettingstillatelse til masseuttakene (BRU1 og BRU2) og adkomstveien (SV1 og SVG1) gis.
2. Bane NORs stikkledninger har ikke kapasitet til å ta i mot mer vann enn i dag. Det må sikres etablering av ny stikkledning under jernbanen før igangsettingstillatelse for ny adkomstvei med grøft (SV1 og SVG1) kan gis.

**Vurdering**

Det er ikke gjennomført endringer i plankartet på bakgrunn av innkomne merknader og innsigelser. Eventuell endringer gjennomføres i tråd med vilkår som vedtas i forbindelse med sluttvedtaket av planen. Endringer i de andre dokumentene er imidlertid gjennomført i henhold til rådmannens anbefalinger i vedlagte dokument (oppsummering av uttalelser).

Generelt om Reguleringsplan Furukollen og Olaplassen

Reguleringsplanen for Furukollen og Olaplassen regulerer området vest og nord for dagens bolig-, stasjons og næringsområde i Engan, nord i Støren sentrum. Prosjektet er omfattende og driften vil pågå i lang tid, sannsynligvis over flere generasjoner, avhengig av tilbud og etterspørsel i markedet.

Rådmannen påpeker at deler av gjeldende planforslag, som omhandler fremtidig massetak på Olaplasssen, er avsatt til LNF i gjeldende kommunedelplan Støren. Planforslaget innebærer derfor en omdisponering av svært store områder som delvis er i strid med overordnet plan, noe som vurderes som uheldig. Rådmannen mener at uttaksområder i denne størrelsesorden optimalt burde vært avklart i kommunedelplan Støren slik at man får vurdert både behov og lokaliseringer i en større sammenheng.

Etter at Norsk Kylling har bestemt seg for å flytte ut av dagens lokalisering, er Engan utpekt som et nytt og viktig utviklingsområde av Støren sentrum. Støren stasjon i Engan godt etablert som kollektivknutepunkt i Midtre Gauldal, men også i regionen for øvrig. Kollektivknutepunktet gir muligheter for utvikling og tilrettelegging av arbeidsplasser og boliger for pendlere både til og fra Støren. Hvordan Engan endelig skal utvikle seg fremover skal tas stilling til i pågående revisjon av Kommunedelplan Støren. Rådmannen er skeptisk til om steinbrudd og masseuttak av denne størrelsen, med potensielt støy- og støvproduserende industrivirksomhet, er forenelig med forespeilet ønsket utvikling av Engan.

Etablering av ny adkomstveg til Furukollen og Olaplassen vil flytte trafikken fra steinbruddet fra boligområdet i Engan til fv. 5270. Rådmannen mener det er positivt for dagens beboere i Engan at denne adkomsten skrinlegges og at det etableres ny adkomst nord for selve boligområdet.

Ingen boliger vil bli direkte fysisk berørt av tiltakene, men boliger på Kvasshyllan, Granmoen og Litjøya vil sannsynligvis bli berørt av støy og støv fra virksomheten. Selv om grenseverdier for utslipp av støv og støy blir overholdt, påpeker rådmannen at beboerne nok vil kunne oppleve områdene som mindre attraktive i fremtiden.

Det antas at trafikkmengden vil øke mest mot nord, over Håggåbrua med 50 lastebiler pr. dag (jf. KU). Antallet lastebiler sørover gjennom sentrum antas å bli 21 per dag. Fordelingen av trafikken sørover og nordover er ut fra tiltakshavers forventninger av leveranser i forhold til etterspørsel i markedet. Det er bl.a planlagt at mesteparten av grusen skal transporteres til Hofstad leir i Melhus for sortering og vasking. Rådmannen er likevel bekymret for at den økte tungtransporten gjennom Støren vil gi negative konsekvenser for Støren sentrum, næringslivet i sentrum og boligområder med tanke på blant annet trafikksikkerheten.

Selve reguleringsplanarbeidet med tilhørende konsekvensutredninger og risiko- og sårbarhetsanalysen er godt utarbeidet og reduserer uheldige momenter for landskapsmessige aspektet i området. Rådmannen påpeker imidlertid at inngrepet vil ha vesentlige og irreversible konsekvenser for kommunens landskapsbilde nord for Støren, uansett om det nå er lagt opp til gode avbøtende tiltak.

Planprogrammet for Olaplassen og Furukollen ble fastsatt i henholdsvis Kommunestyret og NPM- utvalget. Planforslaget ble videre utlagt til offentlig ettersyn i desember 2017. Forutsetningene er ikke endret siden forrige politiske behandling og dette legges til grunn for rådmannens videre vurdering av planforslaget.

Vilkår for egengodkjenning

Fylkesmannen, Fylkeskommunen og Bane Nor har i alt kommet med 8 vilkår for egengodkjenning til planforslaget. Underveis i prosessen har Rådmannen vært i dialog med regionale myndigheter gjennom fysiske møter og korrespondanse gjennom mail og brev. I alt 7 av 8 vilkår for egengodkjenning vil være imøtekommet dersom rådmannens anbefaling blir fulgt:

Fylkesmannen:

1. *«Det må ikke åpnes for masseuttak, adkomstvei eller andre tekniske inngrep som kan medføre negativ påvirkning på verdiene i Kvasshyllan naturreservat i et belte på min 30 m langs grensa til naturreservatet».*

Rådmannen anbefaler at det legges inn en buffersone på 30 meter fra naturreservatet mot nord (vedlagt kartskisse). Mot øst og vest står kommunen på at dette er riktig løsning. Mot vest er naturreservatets grenselinje grovt trukket og det bør være rom for å tillate tiltak opp mot denne skrenten. **Fylkesmannen har i tilbakemelding bekreftet at vilkår for egengodkjenning med dette er imøtekommet.**

Som en følge av justeringen av vegføringen nord i planområdet er det et vilkår at plankartet endres tilsvarende før kunngjøring av planen.

1. *Avbøtende tiltak for å unngå forurensing til grunnen må tas inn i bestemmelsene.*

Rådmannen anbefaler at vilkåret imøtekommes med følgende endring i bestemmelse 3.1.1 i henhold til Fylkesmannens uttalelse; «*Olje, kjemikalier og andre forurensede stoffer skal oppbevares i et område avsatt til denne bruken. Det avsatte området skal ha tett dekke og sluk for å forhindre avrenning og forurensning til grunnen».*  Bestemmelsen vil ivareta at det ikke skjer en gradvis forurensing av grunnen eller avrenning til vassdrag som følge av bruk av for eksempel bruk av smøreoljer, kjemikalier som oppbevares og benyttes i område. **Vilkåret for egengodkjenning anses imøtekommet.** Endringen er innarbeidet i vedlagte planbestemmelser.

1. *Ut fra realismen i planlagt tilbakeføring, manglende behovs- og alternativvurdering og nasjonale jordvernføringer, jf. jordlova § 9 og nasjonal jordvernstrategi, fremmer fylkesmannen innsigelse til omdisponering av dyrka mark innenfor BRU1.*

Rådmannen vurderer planforslaget til å ta hensyn i nødvendig grad for tilbakeføring av området når masseuttaket med etterfølgende deponi er ferdig drevet. Rådmannen er ikke enig i at det skal kreves etappevis drift av BRU1 med grunn i behovet for å drive ut en lokalt viktig grusressurs som tillates å tas ut om lag 100 meter ned under dagens terreng. Stilles det krav til etappevis drift av området vil det i for stor grad vanskeliggjøre rasjonell drift av grusressursen. **Vilkår for egengodkjenning er ikke imøtekommet, og rådmannen anbefaler mekling**.

Fylkeskommunen:

1. *Det må foretas målinger av bæreevne på FV 6558 og på Håggåbrua. Dersom målingene viser at vegen eller brua ikke vil tåle den økte belastningen, må det gjennomføres tiltak på vegnettet.*

Statens Vegvesen foretok bæreevnemåling på fv 6558 samt vurdering av om Håggåbrua vil tåle økt trafikk den 8.6.2018. Konklusjonen i denne målingen var som følger: «*Fv 6558 er i en stand som tilsier at de bør være åpent for offentlig trafikk med 10 tonn aksellast og 50 tonn totalvekt. Etter inspeksjon av Håggåbrua har Statens vegvesen valgt å beholde bruksklasse Bk 10/50B, som tilsier at brua er åpent for all trafikk med maks 10 tonn aksellast og 50 tonn totalvekt. Økt tungbiltrafikk vil forkorte levetiden noe».* Med dette som bakgrunn har **Trøndelag Fylkeskommune trukket sitt vilkår for egengodkjenning.**

1. *Det må tas inn i bestemmelsene at vegnettet skal rengjøres ved eventuell tilsmussing. Rengjøring av vegnett med sidearealer skal utføres uten at grøft eller dreneringssystem tettes.*

Rådmannen anbefaler at vilkåret imøtekommes med følgende endring i planbestemmelse 4.1;

*«For å redusere støvflukt skal det legges fast dekke på vegen. Dersom forhold på adkomstveien medfører at kjøretøy blir tilsmusset, må kjøretøy vaskes før de kjører ut på det offentlige vegnettet. Vegen mot kryss mot fylkesvegen og kryss ut på fylkesvegen skal kostes/vaskes jevnlig og ved behov. Vegnettet skal rengjøres uten at grøft eller dreneringssystem tettes».* **Vilkåret for egengodkjenning imøtekommet.** Endringen er innarbeidet i vedlagte planbestemmelser.

1. Følgende tekst skal tas inn i reguleringsplanens fellesbestemmelser § 7.1 (og kart oppdateres likeså): *"Før iverksettingen av tiltak innen BRU1, SVG og SV1 skal det foretas arkeologisk utgravning av de berørte automatisk fredete kulturminner id. 178754, 178755, 178756, 178751 og 178757 som er markert som bestemmelsesområde #1, #2, #3, #8 og #9 i plankartet. Det skal tas kontakt med Trøndelag fylkeskommune i god tid før tiltaket skal gjennomføres slik at omfanget av den arkeologiske granskingen kan fastsettes."*

Bestemmelsene er endret slik at utgraving av kulturminnene omtalt som bestemmelsesområder #1-3 og #8-9 sikres gjennomført før det tillates gjennomført tiltak i BRU1 (grustak) og tilhørende vei med berørte sidearealer. Det stilles vilkår om at plankartet oppdateres i henhold til endrede bestemmelser. Rådmannen anbefaler at vilkåret innarbeides i tråd med Fylkeskommunens anbefalinger. **Vilkåret for egengodkjenning er imøtekommet**. Endringen er innarbeidet i vedlagte planbestemmelser.

Bane Nor

Bane Nor krever at det tas inn rekkefølgebestemmelse hvor det kreves:

1. Dokumentasjon av tilstrekkelig sikkerhet mot skred og flomskred etc. for jernbanen før igangsettingstillatelse til masseuttakene (BRU1 og BRU2) og adkomstveien (SV1 og SVG1) gis.

Rådmannen anbefaler at vilkåret imøtekommes for å ivareta sikkerheten for jernbane med følgende tillegg i bestemmelse 8.6 i henhold til Bane Nors uttalelse;

*«Tiltakshaver skal dokumentere om/hvordan uttak/deponering av masser i masseuttak (BRU1 og BRU2) og etablering av tilkomstveg (SV1) med sideareal (SVG1), kan påvirke jernbanen med hensyn til flom- og skredskader. Eventuelle nødvendige risikoreduserende tiltak for å unngå økt fare for flom- og skredskader på jernbanen, må beskrives og det må sannsynliggjøres at de er gjennomførbare. Sikkerhetene for jernbanen må være tilfredsstillende både i anleggsfasen og permanent».*

**Vilkåret for egengodkjenning er imøtekommet**. Endringen er innarbeidet i vedlagte planbestemmelser.

1. Bane NORs stikkledninger har ikke kapasitet til å ta i mot mer vann enn i dag. Det må sikres etablering av ny stikkledning under jernbanen før igangsettingstillatelse for ny adkomstvei med grøft (SV1 og SVG1) kan gis.

Rådmannen anbefaler at vilkåret imøtekommes for å ivareta sikkerheten for jernbane med følgende bestemmelse 8.7:

*«Før det gis igangsettingstillatelse for etablering av adkomstveg (SV1 og SVG1) med grøft skal det*

*dokumenteres at tiltaket, inklusiv nødvendige risikoreduserende tiltak, ikke vil forverre flom- og erosjonsforholdene på jernbanen. Dette kan innebære at det må anlegges en ny stikkledning under jernbanen. Det må da dokumenteres at stikkledningen har tilstrekkelig vannføringskapasitet. Sikkerheten for jernbanen må være tilfredsstillende både i anleggsfasen og permanent. Dokumentasjonen må forelegges og være akseptert av Bane NOR før igangsettingstillatelse gis».*

**Vilkåret for egengodkjenning er imøtekommet**. Endringen er innarbeidet i vedlagte planbestemmelser.

Rådmannen påpeker at planforslaget samlet sett vurderes å gi positive virkninger for samfunnsliv gjennom å dekke samfunnets behov for byggeråstoff, legge til rette for økt sysselsetting i bygge- og anleggsnæringen, økte skatteinntekter. Kortere transportavstander gir reduserte transportkostnader og lavere CO2-utslipp. Verken masseuttaket eller skytebanen overskrider grenseverdier for støy under de forutsetningens som er lagt til grunn.

Furukollen er eneste pukkverk i kommunen som møter vegvesenets krav til byggeråstoff for vegformål. Rådmannen påpeker at grusressursen vil kunne få større betydning når de Trondheimsnære grustakene begynner å tømmes.

Trafikkpåvirkningene på Støren sentrum er vurdert til å være forholdsvis beskjedene i planforslaget, med omtrent 3 passeringer av lastebiler fra bruddet i løpet av en time, hver arbeidsdag. Det gir en beregnet øking i årsdøgntrafikken fra 2429 til 2444. Selv om dette er lite, mener rådmannen at dette kan oppleves som en større økning i tungbiltrafikken for Størens befolkning og en belastning for Støren sentrum.

Forslagsstiller er forelagt rådmannens vurdering av innkomne innspill og slutter seg til rådmannens vurderinger, med unntak av samtidig utgraving av kulturminnene innenfor planavgrensninga. En slik endring er derimot lagt inn som vilkår for egengodkjenning av planen av Trøndelag fylkeskommune. Rådmannen har ingen tungtveiende argumenter mot vilkåret som fylkeskommunen har stilt og anbefaler som tidligere nevnt at vilkåret imøtekommes.

For øvrige vurderinger vises det til vedlagte dokument for oppsummering av merknader.

Konklusjon:

De innkomne merknadene er vurdert, tatt til følge eller utredet i vedlagte dokument; oppsummering av merknader. Det foreligger en innsigelse som medfører at planen ikke kan egen godkjennes i sin helhet. Rådmannen anbefaler at innsigelse fra Fylkesmannen, ang. dyrka mark, ikke tas til følge og at det anmodes om mekling. Meklingen er ikke til hinder for at området BRU3, BRU2 og Skytebane kan tas i bruk når vilkår i denne behandlingen er gjennomført.

## Rådmannens innstilling

Utvalg for Næring, plan og miljø godkjenner reguleringsplanen for Furukollen og Olaplassen (planID 50272016013) med de endringer som fremgår av saksframlegget. Saken sendes til kommunestyret med følgende innstilling:

Midtre Gauldal kommune vedtar planID 50272016013 reguleringsplan for Furukollen og Olaplassen. Som følge av innsigelse kan ikke formålet BRU1, SV1 og SVG tas i bruk til massetak og veg med hjemmel plan- og bygningslovens § 12-13 og det anmodes om mekling.

Det settes følgende vilkår til planen:

* 1. Plankart oppdateres i henhold til endret planbestemmelse 7.1 (ny #8 og #9) jf. vilkår for egengodkjenning fra Fylkeskommunen.
	2. SV1, nord for BRU1, trekkes 30 meter sørover for Kvasshyllan naturreservat og hensynssone H560 legges inn, slik vist i skisse datert 20.4.2018 (vedlagt kart)

Vedtaket fattes i medhold av plan- og bygningslovens § 12-12.

--- slutt på innstilling ---

## Saksprotokoll i Utvalg for næring, plan og miljø - 10.09.2018

Torstein Rognes meldte seg selv inhabil.

Rådmannens innstilling enstemmig vedtatt.

## Vedtak

Utvalg for Næring, plan og miljø godkjenner reguleringsplanen for Furukollen og Olaplassen (planID 50272016013) med de endringer som fremgår av saksframlegget. Saken sendes til kommunestyret med følgende innstilling:

Midtre Gauldal kommune vedtar planID 50272016013 reguleringsplan for Furukollen og Olaplassen. Som følge av innsigelse kan ikke formålet BRU1, SV1 og SVG tas i bruk til massetak og veg med hjemmel plan- og bygningslovens § 12-13 og det anmodes om mekling.

Det settes følgende vilkår til planen:

* 1. Plankart oppdateres i henhold til endret planbestemmelse 7.1 (ny #8 og #9) jf. vilkår for egengodkjenning fra Fylkeskommunen.
	2. SV1, nord for BRU1, trekkes 30 meter sørover for Kvasshyllan naturreservat og hensynssone H560 legges inn, slik vist i skisse datert 20.4.2018 (vedlagt kart)

Vedtaket fattes i medhold av plan- og bygningslovens § 12-12.

--- slutt på saksprotokoll ---

## Saksprotokoll i Kommunestyret - 20.09.2018

Kari Anne Endal ble erklært inhabil og deltok ikke i behandlingen av saken.

Bjørn Enge fremmet på vegne av H/FRP/SP følgende forslag:

Kommunestyret vil opprettholde bestemmelsen om kulturminner som i planforslaget som sier at kulturminnene undersøkes før det kan gjøres tiltak innenfor områdene der kulturminnene ligger og et område med 5 meter sikringssone utenfor. Kulturminner som ligger i LNF-område bevares (to områder med kullfremstillingsanlegg). Dette betyr at vi ber om megling omkring behov for utgraving og rekkefølgebestemmelser.

Kommunestyret ønsker i utgangspunktet ikke at det skapes presedens på buffersoner i tilknytning til naturreservat. I denne saken vil kommunestyre i tillegg påpeke at all den tid vegen i seg selv vil kreve sikker fundamentering mot utglidning eller ras vil den danne en naturlig barriere mellom grustaket og grensene til naturreservatet. Innsigelsen på Buffersonen på 30 meter tas derfor ikke til følge og vi ber om megling.

Pkt a og b utgår i innstillingen.

Aina Bogen foreslo på vegne av AP nytt pkt:

En garanti om at ingen transport med masser skal gå gjennom Støren sentrum.

Aina Bogen trakk deretter forslaget.

Det ble foretatt alternativ votering mellom innstillingen fra utvalg for næring- plan og miljø pkt a og b og forslaget fra Bjørn Enge. Forslaget fra Bjørn Enge (H/FRP/SP) – enstemmig vedtatt.

Innstillingen fra nærings- plan og miljø for øvrig – enstemmig vedtatt.

## Vedtak

Kommunestyret godkjenner reguleringsplanen for Furukollen og Olaplassen (planID 50272016013) med de endringer som fremgår av saksframlegget.

Midtre Gauldal kommune vedtar planID 50272016013 reguleringsplan for Furukollen og Olaplassen. Som følge av innsigelse kan ikke formålet BRU1, SV1 og SVG tas i bruk til massetak og veg med hjemmel plan- og bygningslovens § 12-13 og det anmodes om mekling.

Kommunestyret vil opprettholde bestemmelsen om kulturminner som i planforslaget som sier at kulturminnene undersøkes før det kan gjøres tiltak innenfor områdene der kulturminnene ligger og et område med 5 meter sikringssone utenfor. Kulturminner som ligger i LNF-område bevares (to områder med kullfremstillingsanlegg). Dette betyr at vi ber om megling omkring behov for utgraving og rekkefølgebestemmelser.

Kommunestyret ønsker i utgangspunktet ikke at det skapes presedens på buffersoner i tilknytning til naturreservat. I denne saken vil kommunestyre i tillegg påpeke at all den tid vegen i seg selv vil kreve sikker fundamentering mot utglidning eller ras vil den danne en naturlig barriere mellom grustaket og grensene til naturreservatet. Innsigelsen på Buffersonen på 30 meter tas derfor ikke til følge og vi ber om megling.

Vedtaket fattes i medhold av plan- og bygningslovens § 12-12.

--- slutt på saksprotokoll ---